L'Eliana habilita una nova Sala d'Estudi oberta 16 hores al dia
01 de desembre de 2022

L'Ajuntament de l'Eliana ha habilitat una nova Sala d'Estudis, amb l'objectiu d'oferir un espai adequat als estudiants en aquest període d'exàmens i mentre avancen les obres de la nova Biblioteca Municipal. D'aquesta manera, del 2 de desembre i fins al pròxim 29 de gener de 2023, la sala romandrà oberta de dilluns a diumenge, festius inclosos, en horari de 8.00 del matí a 12.00 de la nit.

El nou espai situat en l'antiga seu de Bankia, al carrer del Palacio, 1, compta amb un aforament limitat de 52 persones i amb capacitat suficient per a 16 taules en un ambient d'absoluta tranquil·litat. Les persones usuàries hauran de seguir les normes d'ús per al bon funcionament d'aquesta.

L'edil de Biblioteca, Jorge Pérez Comeche, ha recordat que aquesta iniciativa busca oferir una alternativa per a l'època d'exàmens. “Es tracta d'una acció molt demandada per la ciutadania estudiantil que busca brindar un espai alternatiu per al desenvolupament de l'activitat d'estudi, oferint les comoditats ideals i necessàries per a això fins que finalitzen les obres de la Biblioteca el pròxim mes de maig”, ha afirmat.